ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1833/02

υποβολή: Jorge Hernndez Mollar (PPE-DE) προς την Επιτροπή

(27 Ιουνίου 2002)

Θέμα: Βοήθεια της Επιτροπής για τη δημιουργία του Γενικού Συμβουλίου της Ευρωπαϊκής Νεολαίας

Η φιλοδοξία της ευρωπαϊκής νεολαίας να διαθέτει δικό της Γενικό Συμβούλιο δικαιολογείται από την ανάγκη να διαθέτει φορέα ο οποίος να συγκεντρώνει τη νεολαία των διαφόρων ευρωπαϊκών χωρών και να μπορεί, τόσο να λαμβάνει θέση όσον αφορά τα θέματα που την ενδιαφέρουν ιδιαιτέρως σε κοινοτικό πλαίσιο, όσο και ναποβάλλει προτάσεις για την επίλυση των προβλημάτων της και την ικανοποίηση των βλέψεών της.

Η δημιουργία τέτοιου Γενικού Συμβουλίου της Ευρωπαϊκής Νεολαίας απαιτεί μια ισχυρή ώθηση εκ μέρους των κοινοτικών οργάνων λαμβανομένουπόψη ότι μπορεί ναπερβαίνει τους εθνικούς τοπικισμούς καθώς και τους φυσικούς και ψυχολογικούς φραγμούς.

Φρονεί άραγε η Επιτροπή ότι θα την ενδιέφερε να ενισχύσει την ιδέα ενός Γενικού Συμβουλίου της Ευρωπαϊκής Νεολαίας που θα λειτουργεί ως φόρουμ το οποίο θα προσφέρει τη δυνατότητα στους νέους των κρατών μελών να εκφράζουν τους προβληματισμούς τους και να προτείνουν απαντήσεις στις προκλήσεις που θέτει η Ευρωπαϊκή ενοποίηση·

Απάντηση της κυρίας Reding εξ ονόματος της Επιτροπής

(4 Σεπτεμβρίου 2002)

Η Επιτροπή συμμερίζεται την ανησυχία του αξιότιμου μέλους του Κοινοβουλίου σχετικά με τη σημασία που έχει να προωθηθεί ένα πλαίσιο που θα επιτρέπει την ακρόαση των προβληματισμών της ευρωπαϊκής νεολαίας.

Με το πνεύμα αυτό, η Επιτροπή εκπόνησε το Λευκό Βιβλίο με τίτλο Μια νέα πνοή για την ευρωπαϊκή νεολαία(1), για την εκπόνηση του οποίου προηγήθηκαν εντατικές διαβουλεύσεις με τους νέους, πριν από την έγκρισή του το Νοέμβριο του 2001. Από αυτές τις διαβουλεύσεις έγινε εμφανής η επιθυμία κυρίως των νέων να συμμετέχουν περισσότερο στην ζωή της κοινωνίας, πράγμα που συνέβαλε στο να καταστεί η συμμετοχή μία από τις προτεραιότητες του Λευκού Βιβλίου.

Για να προωθηθεί αυτή η συμμετοχή, μία από τις προτάσεις του Λευκού Βιβλίου αποσκοπεί κυρίως στην εγκαθίδρυση μιας δομής διαβούλευσης των νέων σε ευρωπαϊκή κλίμακα.

Με την προοπτική αυτή, αντί ναποστηριχθεί η δημιουργία μιας νέας δομής όπως το προτείνει το αξιότιμο μέλος του Κοινοβουλίου, η Επιτροπή προτείνει στο Λευκό Βιβλίο της να αποτελέσει το Ευρωπαϊκό Φόρουμ για τη Νεολαία, που χρηματοδοτείται από αυτή από το 1979 και το οποίο είναι μία οργάνωση τα μέλη της οποίας είναι τα εθνικά συμβούλια νεολαίας και οι μη κυβερνητικές οργανώσεις της νεολαίας, τη βάση της δομής διαβούλευσης των νέων σε ευρωπαϊκή κλίμακα, χωρίς να αποκλείονται οι τρόποι άμεσης διαβούλευσης με τους νέους και να ζητηθεί από αυτό να δέχεται και νέους οι οποίοι δεν είναι μέλη στις οργανώσεις νεολαίας.

(1) COM(2001)681 τελικό.
ΓΡΑΠΤΗ ΕΡΩΤΗΣΗ P-2540/02

υποβολή: John Hume (PSE) προς την Επιτροπή

(5 Σεπτεμβρίου 2002)

Θέμα: Νηοπομπή της εταιρείας BNFL από την Ιαπωνία στο Sellafield

Είναι ικανοποιημένη η Επιτροπή με τις ισχύουσες διατάξεις ασφαλείας όσον αφορά την προγραμματισμένη μεταφορά σφαιριδίων καυσίμου μικτού οξειδίου (ΜΟΧ) από την Ιαπωνία στο Sellafield μέσω ευρωπαϊκώνδάτων το Σεπτέμβριο του 2002· Δεδομένου ότι η επιστροφή των σφαιριδίων καυσίμου μικτού οξειδίου οφείλεται στο γεγονός ότι δόθηκαν αναληθείς διαβεβαιώσεις ποιότητας, τι μέτρα προτίθεται να λάβει η Επιτροπή προκειμένου να διαβεβαιώσει τους πολίτες της ΕΕ (και ιδίως όσους διαμένουν στην περιοχή γύρω από τη Θάλασσα της Ιρλανδίας) ότι τέτοιου είδους μεταφορές δεν θα επαναληφθούν σε καμία περίπτωση στο μέλλον·

Απάντηση της κας de Palacio εξ ονόματος της Επιτροπής

(23 Σεπτεμβρίου 2002)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-1904/02 της κας Doyle(1).

(1) ΕΕ C 277 E της 14.11.2002, σελ. 252.
ΓΡΑΠΤΗ ΕΡΩΤΗΣΗ E-2086/02

υποβολή: Enrique Barn Crespo (PSE) προς την Επιτροπή

(12 Ιουλίου 2002)

Θέμα: Ολοκληρωμένο πρόγραμμα για τους διαβητικούς

Το VI Πρόγραμμα πλαίσιο Έρευνας περιλαμβάνει, κατόπιν πρωτοβουλίας του Ε.Κ., τον διαβήτη ως μία από τις παθήσεις με εξελικτική πορεία που χρήζουν αντιμετώπισης. Πιστεύεται ότι περίπου 19 εκατ. των κοινοτικώνπηκόων είναι οι γνωστοί διαβητικοί — καιπάρχουν ενδεχομένως 6 εκατ. μη γνωστοποιημένων περιπτώσεων. Ποιο είναι το κριτήριο της Επιτροπής για την αναγκαιότητα ενός ειδικού και προτιμησιακού ολοκληρωμένου προγράμματος προκειμένου να εναρμονισθούν οι διάφορες εθνικές διατάξεις που αφορούν την πάθηση αυτή η οποία προκαλεί, ανά 6 λεπτά, τον θάνατο ασθενούς στην Ευρώπη·

Απάντηση του κ. Byrne εξ ονόματος της Επιτροπής

(25 Σεπτεμβρίου 2002)

Αν και ο διαβήτης είναι ένα από τα μεγαλύτερα προβλήματα δημόσιαςγείας που αντιμετωπίζει η Ευρώπη, το άρθρο 152 της Συνθήκης ΕΚ περιορίζει την αρμοδιότητα της Κοινότητας στον τομέα της δημόσιαςγείας αναφέροντας ότι η κοινοτική δράση στον τομέα αυτόν πρέπει να σέβεται απόλυτα τις αρμοδιότητες

των κρατών μελών όσον αφορά την οργάνωση και παροχήπηρεσιώνγείας και ιατρικής περίθαλψης. Για το λόγο αυτό, όσον αφορά το διαβήτη, το έργο της Επιτροπής έχει κυρίως επικεντρωθεί στην ανάπτυξη πολιτικής και μέτρων που σχετίζονται με τους καθοριστικούς παράγοντες του διαβήτη τύπου ΙΙ, δηλαδή τη διατροφή, την παχυσαρκία και τη σωματική άσκηση. Το επικείμενο κοινοτικό πρόγραμμα για τη δημόσιαγεία θα στρέφεται γύρω από την πολιτική και θα αποσκοπεί στην προώθηση πολιτικής και δραστηριοτήτων που αφορούν καθοριστικούς παράγοντες για τηνγεία και που θα έχουν αντίκτυπο σε βασικές προκλήσεις όπως ο διαβήτης τύπου II.

Επομένως, η Επιτροπή, σεβόμενη την αρμοδιότητα των κρατών μελών στον τομέα αυτόν, δεν σκοπεύει να ορίσει ειδικό σχέδιο προτεραιότητας όσον αφορά το διαβήτη. Ωστόσο, όπως αναφέρει και το αξιότιμο μέλος του Κοινοβουλίου, ο διαβήτης περιλαμβάνεται Έκτο Κοινοτικό Πρόγραμμα Πλαίσιο για την έρευνα και την τεχνολογική ανάπτυξη στο Τμήμα 1 Ολοκλήρωση της ευρωπαϊκής έρευνας στο πρόγραμμα Βιολογικές επιστήμες: γονιδιωματική και βιοτεχνολογία στηνπηρεσία τηςγείας και στο Τμήμα 3 Ενίσχυση των βάσεων του Ευρωπαϊκού Χώρου Έρευνας.

Επιπλέον, τα τρόφιμα για τα οποία οι παρασκευαστές τους διατείνονται ότι ανταποκρίνονται στις συγκεκριμένες ανάγκες των ατόμων που πάσχουν από διαβήτη σήμερα πρέπει να τηρούν τις απαιτήσεις της οδηγίας 89/398/ΕΟΚ του Συμβουλίου της 3ης Μαΐου 1989 για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή(1). Παρ' όλ' αυτά, η Επιτροπή σκοπεύει ναποβάλει έκθεση στο Ευρωπαϊκό Κοινοβούλιο και στο Συμβούλιο σχετικά με τη σκοπιμότητα της θέσπισης ειδικών διατάξεων για τις τροφές που προορίζονται για διαβητικούς.

(1) ΕΕ L 186 της 30.6.1989.
ΓΡΑΠΤΗ ΕΡΩΤΗΣΗ E-1506/02

υποβολή: Alexandros Alavanos (GUE/NGL) προς την Επιτροπή

(29 Μαΐου 2002)

Θέμα: Παραγωγή ξυδιού από αποξηραμένη σταφίδα

Στην Ελλάδα από αρχαιοτάτων χρόνων παρασκευάζεται ξύδι από αποξηραμένη στον ήλιο σταφίδα (κυρίως κορινθιακή), το οποίο σύμφωνα με τον Ελληνικό Κώδικα Τροφίμων χαρακτηρίζεται ως γνήσιο ξύδι και εξάγεται με μεγάλη επιτυχία σε όλο τον κόσμο.

Στον κανονισμό περί αμπελοοινικών (ΕΚ) 1493/1999(1) παρότι γίνεται αναφορά για το ξύδι από κρασί, δεν διευκρινίζεται σαφώς ότι και το ξύδι από σταφίδα είναι οινικό ξύδι, ενώ στον ίδιο κανονισμό αναφέρεται ότι το οινόπνευμα από σταφίδα είναι ισότιμο με το οινικό οινόπνευμα.

Δεδομένου ότι η παραγωγή ξυδιού από σταφίδα αποτελεί δραστηριότητα που ενισχύει τους παραγωγούς και ιδιαίτερα εκείνους μιας ιδιαίτερα καθυστερημένης και φτωχής περιοχής όπως είναι η Πελοπόννησος, ερωτάται η Επιτροπή: Θα προχωρήσει στις απαραίτητες τροποποιήσεις στον κανονισμό 1493/99 ώστε με σαφήνεια να ορίζεται ότι το ξύδι από αποξηραμένη στον ήλιο σταφίδα αποτελεί οινικό ξύδι όπως στην πραγματικότητα είναι και όπως ισχύει αντίστοιχα για το οινόπνευμα από την σταφίδα·

(1) ΕΕ L 179 της 14.7.1999, σελ. 1.

Απάντηση του κ. Fischler εξ ονόματος της Επιτροπής

(4 Ιουλίου 2002)

Η αλκοόλη των σταφίδων δεν καθορίζεται στον κανονισμό (ΕΚ) αριθ. 1493/1999 του Συμβουλίου της 17ης Μαΐου 1999 για την κοινή οργάνωση της αμπελοοινικής αγοράς, αλλά μπορεί όντως να θεωρηθεί παρόμοια με την οινική αλκοόλη στην περίπτωση χρησιμοποίησής της για την επεξεργασία οίνων λικέρ που ορίζονται στο παράρτημα αυτού του κανονισμού. Ως εκ τούτου, ο κανονισμός (ΕΟΚ) αριθ. 1576/89 του Συμβουλίου, της 29ης Μαΐου 1989, για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών(1), προβλέπει στο άρθρο 1, παράγραφος 4 στοιχεία (δ) και (η) ξεχωριστούς και διαφορετικούς ορισμούς για το απόσταγμα οίνου και το απόσταγμα σταφίδων.

Η κατάσταση είναι διαφορετική για το ξίδι. Ο κανονισμός (ΕΚ) αριθ. 1493/1999 του Συμβουλίου ορίζει στο παράρτημα Ι ως ξδι από οίνο το ξίδι που παρασκευάζεται αποκλειστικά με οξική ζύμωση οίνου.

Ο οίνος ορίζεται στην κοινοτική νομοθεσία ως το προϊόν που παρασκευάζεται αποκλειστικά με την αλκοολική ζύμωση νωπών σταφυλιών, συνθλιμμένων ή όχι, ή μούστου σταφυλιών. Ως εκ τούτου, από την αλκοολική ζύμωση σταφίδων δεν μπορεί να παρασκευαστεί οίνος και η Επιτροπή θεωρεί ότι το ξίδι από σταφίδες που δεν παρασκευάζεται από οίνο δεν καλύπτεται από τις διατάξεις του κανονισμού (ΕΚ) αριθ. 1493/1999.

Η Επιτροπή δεν σκοπεύει επί του παρόντος να εισαγάγει ορισμούς ή ειδικές διατάξεις στον κανονισμό όσον αφορά το εν λόγω προϊόν.

(1) ΕΕ L 160 της 12.6.1989.
ΓΡΑΠΤΗ ΕΡΩΤΗΣΗ E-1607/02

υποβολή: Chris Davies (ELDR) προς την Επιτροπή

(5 Ιουνίου 2002)

Θέμα: Κασμίρ

Γνωρίζει η Επιτροπή τους ισχυρισμούς που εκφράστηκαν επίσημα από την Κυβέρνηση της Ινδίας ότι περίπου 100 Ινδοί στρατιωτικοί αιχμαλωτίστηκαν την περίοδο των συγκρούσεων το 1971 και κρατούνται ακόμη από τις πακιστανικές αρχές·

Απάντηση του κ. Patten Εξ ονόματος της Επιτροπής

(21 Ιουνίου 2002)

Η Επιτροπή διερεύνησε το ζήτημα που έθεσε το Αξιότιμο Μέλος και ευχαρίστως απέστειλε επισήμως στοιχεία, που δημοσιεύθηκαν από την κυβέρνηση της Ινδίας, στον ιστότοπό της, απευθείας προς το Αξιότιμο Μέλος και τη γραμματεία του Κοινοβουλίου. Οι αρχές της Ινδίας επιβεβαίωσαν ότι είναι πλήρως ενημερωμένη η απάντηση που εδόθη από τον κ. Omar Abdullah, αναπληρωτήπουργό Εξωτερικών.

Πιστεύεται ότι τα έγγραφα απαντούν στο ερώτημα που έθεσε το Αξιότιμο Μέλος. Διαφορετικά, η Επιτροπή είναι πρόθυμη να συνεχίσει περαιτέρω τις έρευνές της.
ΓΡΑΠΤΗ ΕΡΩΤΗΣΗ P-1406/02

υποβολή: Carlos Bautista Ojeda (Verts/ALE) προς το Συμβούλιο

(13 Μαΐου 2002)

Θέμα: Διαμάχη για τις ισπανικές κλεμεντίνες

Θα μπορούσε να αναφέρει το Συμβούλιο εάν κατά την τελευταία συνάντηση μεταξύ τουφισταμένου Προέδρου του Συμβουλίου Χοσέ Μαρία Αθνάρ και του Προέδρου των ΗΠΑ Τζορτζ Μπους την περασμένη εβδομάδα (29 Απριλίου- 5 Μαΐου 2002) πραγματοποιήθηκαν συζητήσεις μεταξύ των ΗΠΑ και της Ισπανίας για την τρέχουσα διαμάχη όσον αφορά τις ισπανικές κλεμεντίνες·

Εάν πραγματοποιήθηκαν συζητήσεις για το θέμα αυτό, θα μπορούσε το Συμβούλιο να αναφέρει το αποτέλεσμα των συζητήσεων αυτών·

Απάντηση

(30 Σεπτεμβρίου 2002)

Τον περασμένο Δεκέμβριο, το Υπουργείο Γεωργίας των ΗΠΑ, επικαλούμενο φυτοϋγειονομικούς λόγους, ανέστειλε τις εισαγωγές ισπανικών κλεμεντινών. Παρά την καλή τεχνική συνεργασία μεταξύ των δύο μερών, μέχρι σήμερα δεν έχει εξευρεθεί λύση για το πρόβλημα αυτό.

Η Ευρωπαϊκή Ένωση δεν παρέλειψε να θίξει επανειλημμένως το θέμα, σε διμερείς συναντήσεις με τις αρχές των ΗΠΑ, και ναπογραμμίσει, ιδίως κατά την τελευταία συνάντηση κορυφής ΕΕ — ΗΠΑ, την ανάγκη εξεύρεσης μιας ικανοποιητικής λύσης, έτσι ώστε οι εξαγωγές να επαναληφθούν κατά την προσεχή περίοδο εμπορίας.

Τα δύο μέρη συνεχίζουν τις διαβουλεύσεις προς τον σκοπό αυτό.
ΓΡΑΠΤΗ ΕΡΩΤΗΣΗ E-2431/02

υποβολή: Graham Watson (ELDR) προς την Επιτροπή

(26 Αυγούστου 2002)

Θέμα: Έγχυση ορμόνης ανάπτυξης σε γαλακτοφόρα βοοειδή

Με το τρέχον μορατόριουμ της ΕΕ, το οποίο πρόκειται να εκπνεύσει την 16η Δεκεμβρίου 2002, τι μέτρα λαμβάνει η Επιτροπή προκειμένου διασφαλίσει τη συνεχή απαγόρευση έγχυσης ορμόνης ανάπτυξης σε γαλακτοφόρα βοοειδή που αποσκοπεί στην προώθηση μεγαλύτερων παραγωγών γάλακτος·

Απάντηση του κ. Byrne εξ ονόματος της Επιτροπής

(24 Σεπτεμβρίου 2002)

Υποθέτουμε ότι η ερώτηση του αξιότιμου βουλευτή αφορά την απαγόρευση της χρήσης της σωματοτρόπου ορμόνης στα βοοειδή (BST) που καθιερώθηκε με την απόφαση 1999/879/ΕΚ του Συμβουλίου της 17ης Δεκεμβρίου 1999 για τη διάθεση στην αγορά και τη χορήγηση στα βοοειδή σωματοτρόπου ορμόνης (BST) και για την κατάργηση της απόφασης 90/218/ΕΟΚ(1). Η απαγόρευση της χρήσης που προβλέπεται στην παρούσα απόφαση δεν έχει χρονικό όριο.

(1) ΕΕ L 331 της 23.12.1999.
ΓΡΑΠΤΗ ΕΡΩΤΗΣΗ E-1224/02

υποβολή: Terence Wynn (PSE) προς την Επιτροπή

(29 Απριλίου 2002)

Θέμα: Οι Ilois των Νησιών Chagos

Γνωρίζει η Επιτροπή την κατάσταση του λαού Ilois των Νησιών Chagos στον Ινδικό Ωκεανό·

Εάν ναι, μπορεί η Επιτροπή να βοηθήσει τον λαό αυτόν, που τώρα ζει στον Μαυρίκιο και τις Σεϋχέλλες, να επιστρέψει στα Νησιά Chagos;

Απάντηση του κ. Nielson Εξ ονόματος της Επιτροπής

(21 Μαΐου 2002)

Η Επιτροπή γνωρίζει το ζήτημα των νήσων Chagos και την κατάσταση των Ilois, οι περισσότεροι εκ των οποίων έχουν ζήσει στον Μαυρίκιο — συνήθωςπό συνθήκες αποκλεισμού και φτώχειας — από την απέλασή τους από το Αρχιπέλαγος Chagos Archipelago τη δεκαετία του 60 και του 70.

Γνωρίζει ότι, μετά την απόφαση του ανώτατου βρετανικού δικαστηρίου το Νοέμβριο 2000, σύμφωνα με την οποία η απέλαση των Ilois (οι οποίοι είναι Βρετανοίπήκοοι) ήταν παράνομη, η Βρετανική κυβέρνηση κλήθηκε να εξεύρει λύση ώστε να μπορέσει ο λαός αυτός να επιστρέψει στη χώρα του. Η βρετανική κυβέρνηση εξέθεσε στην κυβέρνηση του Μαυρικίου γραπτώς, στις 18 Μαρτίου 2002, τις προτάσεις της για το ζήτημα των Chagos. Προβλέπεται η σύσταση ενός ταμείου αρωγής καθώς και η χορήγηση αποζημιώσεων και βοήθειας — κυρίωςπό μορφή κατάρτισης.

Υπό τις συνθήκες αυτές, θεωρείται απίθανο να ζητηθεί από την Επιτροπή να βοηθήσει στην επιστροφή των νησιωτών στις νήσους Chagos.
ΓΡΑΠΤΗ ΕΡΩΤΗΣΗ E-2124/02

υποβολή: Ian Hudghton (Verts/ALE) προς την Επιτροπή

(17 Ιουλίου 2002)

Θέμα: Το μέλλον των εξαρτωμένων από την αλιεία κοινοτήτων

Το Δικαστήριο Ευρωπαϊκών Κοινοτήτων έχει σαφώς ενισχύσει την αρχή της σχετικής σταθερότητας στηριζόμενο στο αυθεντικό κείμενο του Κανονισμού του Συμβουλίου (ΕΟΚ) αριθ. 170/83(1) ως μια αρχή, η οποία αποσκοπεί στην εξασφάλιση μεριδίου επί του συνόλου των επιτρεπομένων αλιεύσεων για κάθε Κράτος μέλος, που κατά κύριο λόγο καθορίζεται βάσει των αλιεύσεων, από τις οποίες αποκόμιζαν κέρδη οι παραδοσιακές αλιευτικές δραστηριότητες και οι εξαρτώμενοι από την αλιεία και τη συνδεδεμένη με αυτή βιομηχανία αυτόχθονες κάτοικοι αυτού του Κράτους μέλους πριν την καθιέρωση του συστήματος ποσοστώσεων (Βλέπε, για παράδειγμα, Υπόθεση C-4/96).

Η αναπροσαρμογή της αρχής της σχετικής σταθερότητας, όπως αυτή προτάθηκε από την Ευρωπαϊκή Επιτροπή στις μεταρρυθμιστικές της προτάσεις για την κοινή αλιευτική πολιτική, σε μια αρχή σύμφωνα με την οποία οι κατανομές θα πρέπει να στηρίζονται σε ένα μέσο μερίδιο αλιεύσεων των προηγούμενων 5 ή 10 ετών και άνω, καθώς και μια ενδεχόμενη εξάλειψη της αρχής της σχετικής σταθερότητας, θα έρχονταν σε αντίθεση με την ίδια την ουσία της αρχής και με το λόγο για τον οποίο καθιερώθηκε και επαναβεβαιούται σταθερά. Η αναπροσαρμογή ή/και η εξάλειψη της αρχής θα έθετε σε κίνδυνο το μέλλον των εξαρτωμένων από την αλιεία κοινοτήτων, οι οποίες στηρίζονται στην προστασία των ιστορικών αλιευτικών τους δικαιωμάτων. Μπορεί η Επιτροπή, συνεπώς, να παράσχει σαφείς εξηγήσεις ως προς το μερίδιο ευθύνης που φέρει για την καταστροφή των εύθραυστων κοινοτήτων, όπου συχνά δενφίσταται εναλλακτική απασχόληση και, παράλληλα, για τηνπονόμευση και εξάλειψη μιας απόλυτα εδραιωμένης, θεμελιώδους κοινοτικής αρχής·

(1) ΕΕ L 24 της 27.1.1983, σελ. 1.

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις E-2123/02 και E-2124/02

(5 Αυγούστου 2002)

Όπως ορθώς δήλωσε το Αξιότιμο Μέλος του Κοινοβουλίου, στην κοινοτική νομοθεσία αναφέρεται η αρχή της σχετικής σταθερότητας. Ωστόσο, η εν λόγω νομοθεσία δεν περιέχει τα στοιχεία που είναι αναγκαία για να καταστεί πλήρως διαφανής ο τρόπος κατά τον οποίο λειτουργεί στην πράξη η αρχή της σχετικής σταθερότητας. Η Επιτροπή προτείνει να διατυπωθούν τα στοιχεία αυτά σε κανονισμό που θα εκδώσει το Συμβούλιο, σε διαβούλευση με το Κοινοβούλιο. Η Επιτροπή είναι πεπεισμένη ότι κατάυτόν τον τρόπο θα αυξηθεί η νομική κατοχύρωση.
ΓΡΑΠΤΗ ΕΡΩΤΗΣΗ E-1620/02

υποβολή: Charles Tannock (PPE-DE) προς την Επιτροπή

(6 Ιουνίου 2002)

Θέμα: Ο Χρυσός Κανόνας του Καγκελλάριου Gordon Brown

Πιστεύει η Επιτροπή ότι ο επονομαζόμενος χρυσός κανόνας του Καγκελλάριου Gordon Brown που ορίζει ότι οι επενδυτικές δαπάνες μιας κυβέρνησης (όσο ευπρόσδεκτες και αν είναι) δεν πρέπει ναπολογίζονται ως δαπάνες για το Σύμφωνο Σταθερότητας και Ανάπτυξης, αποτελεί παράδειγμα φορολογικής ορθότητας σύμφωνα με τους όρους του Συμφώνου ή μάλλον οικονομική ταχυδακτυλουργία που θαπονομεύσει τις πιθανότητες του Ηνωμένου Βασιλείου να επιτύχει ισοσκέλιση του προϋπολογισμού κατά τη διάρκεια του οικονομικού κύκλου·

Απάντηση του κ. Solbes Mira εξ ονόματος της Επιτροπής

(27 Ιουνίου 2002)

Ο χρυσός κανόνας είναι ένας απ' τους δύο φορολογικούς κανόνες της βρετανικής κυβέρνησης εισηγμένος με σκοπό τη διασφάλισηγιών δημοσίων οικονομικών. Η βρετανική κυβέρνησηπέγραψε επίσης τους όρους του συμφώνου σταθερότητας και ανάπτυξης. Αυτό προϋποθέτει ότι τα οικονομικά της κυβέρνησης θα βρίσκονται μεσοπρόθεσμα σε σχεδόν ισοσκελισμένη ή πλεονασματική θέση. Στην ουσία τα οικονομικά της Βρετανικής κυβέρνησης ήταν σχεδόν ισοσκελισμένα ή πλεονασματικά κατά τα πρόσφατα έτη και ενώ τηρούνταν απ' τη μία οι όροι του συμφώνου, ταυτόχρονα επιτεύχθηκαν ίδιοι φορολογικοί κανόνες για την βρετανική κυβέρνηση. Για το λόγο αυτό δεν θα γινόταν έως τώρα αισθητή κάποια αντιφατικότητα μεταξύ της τήρησης των όρων του συμφώνου και των δημοσιονομικών κανόνων της κυβέρνησης. Αξίζει να σημειωθεί ότι η εκπλήρωση των δύο βρετανικών φορολογικών κανόνων αποτελεί γεγονός για την βρετανική κυβέρνηση. Αυτή η συμμόρφωση προς τους όρους του συμφώνου σταθερότητας και ανάπτυξης είναι και το ζητούμενο από πλευράς της Επιτροπής, η οποία ασκεί καθήκοντα εποπτείας και ελέγχου των βρετανικών δημοσίων οικονομικών.
ΓΡΑΠΤΗ ΕΡΩΤΗΣΗ E-2198/02

υποβολή: Kathleen Van Brempt (PSE) προς την Επιτροπή

(19 Ιουλίου 2002)

Θέμα: Πρόταση οδηγίας για την περιβαλλοντική ευθύνη — επιπτώσεις για τις ΜΜΕ

Με αφορμή την πρόταση οδηγίας σχετικά με την περιβαλλοντική ευθύνη όσον αφορά στην πρόληψη και αποκατάσταση των περιβαλλοντικών ζημιών (COM(2002)17)(1) ερωτάται η Επιτροπή:

Έχει εξετάσει η Επιτροπή τις επιπτώσεις που θα έχει η λειτουργία της μελλοντικής αγοράς στον τομέα της περιβαλλοντικής ευθύνης και της ασφάλισης στο πλαίσιο της εν λόγω οδηγίας για την ανταγωνιστικότητα των ΜΜΕ έναντι μεγαλυτέρων επιχειρήσεων·

Ποια είναι τα συμπεράσματα αυτής της εξέτασης·

Σε περίπτωση που η λειτουργία της μελλοντικής αγοράς στον τομέα της περιβαλλοντικής ευθύνης και της ασφάλισης επιφέρει συγκριτικό μειονέκτημα για τις ΜΜΕ έναντι μεγαλυτέρων επιχειρήσεων, θεωρεί η Επιτροπή ότι επιβάλλεται να ληφθούν μέτρα για να περιορισθούν στο ελάχιστο αυτές οι δυσμενείς για τις ΜΜΕ επιπτώσεις· Ποια μέτρα πρέπει να ληφθούν για το σκοπό αυτό·

(1) ΕΕ C 151 E της 25.6.2002, σελ. 132.

Απάντηση της κυρίας Wallstrm Εξ ονόματος της Επιτροπής

(10 Σεπτεμβρίου 2002)

Η Επιτροπή έχει αξιολογήσει τις οικονομικές επιπτώσεις της πρότασης οδηγίας του Ευρωπαϊκού Κοινοβουλίου και του Συμβουλίου σχετικά με την περιβαλλοντική ευθύνη όσον αφορά στην πρόληψη και αποκατάσταση των περιβαλλοντικών ζημιών(1). Το Αξιότιμο Μέλος του Κοινοβουλίου αναφέρεται ιδίως στο τμήμα 4 της αιτιολογικής έκθεσης της πρότασης με τίτλο Οικονομική αξιολόγηση της πρότασης, τα οφέλη και οι δαπάνες καθώς και στο δελτίο αξιολόγησης επιπτώσεων που επισυνάπτεται στην πρόταση.

Δεν έχουν αξιολογηθεί οι επιπτώσεις ειδικά για τις μικρομεσαίες επιχειρήσεις (ΜME) δεδομένου ότι περιβαλλοντικές ζημίες μπορεί να προκληθούν ανεξάρτητα από το μέγεθος της επιχείρησης.

Δενπάρχουν ενδείξεις ότι από τη λειτουργία της μελλοντικής αγοράς στον τομέα της ασφάλισης της περιβαλλοντικής ευθύνης θα προκύψει συγκριτικό μειονέκτημα για τις ΜΜΕ έναντι των μεγαλύτερων επιχειρήσεων. Το ύψος των ασφάλιστρων που πρέπει να καταβάλει ο φορέας εκμετάλλευσης θα εξαρτηθεί από το βαθμό κινδύνου που παρουσιάζει η επιχείρηση. Ο συγκεκριμένος βαθμός κινδύνου θα πρέπει να αξιολογηθεί από τον ασφαλιστή σε μεμονωμένη βάση. Κατά την αξιολόγηση αυτή είναι πιθανό να ληφθείπόψη η ποιότητα και η αποτελεσματικότητα των μέτρων για την αποφυγή και πρόληψη του κινδύνου που εφαρμόζει κάθε φορέας εκμετάλλευσης. Με άλλα λόγια, όλες οι προσπάθειες που καταβάλλει ένας φορέας εκμετάλλευσης για την αποφυγή ή τουλάχιστον την ελαχιστοποίηση του κινδύνου να συμβούν ατυχήματα ικανά να προκαλέσουν ζημίες θα πρέπει να συμβάλλουν στη μείωση του ποσού των καταβλητέων ασφάλιστρων. Αξίζει επίσης να σημειωθεί ότι αποτελεί κοινή πρακτική των ασφαλιστικών εταιρειών να καθορίζουν τα ασφάλιστρα σε συνάρτηση με τον κύκλο εργασιών της ασφαλισμένης επιχείρησης. Η πρακτική αυτή αποδεικνύεται συμφέρουσα για τις ΜΜΕ.

Για όλους αυτούς τους λόγους, η Επιτροπή δεν θεωρεί αναγκαίο επί του παρόντος να ληφθούν ειδικά μέτρα για τις ΜΜΕ.

(1) COM(2002)17 τελικό, ΕΕ C 151 της 25.6.2002.
ΓΡΑΠΤΗ ΕΡΩΤΗΣΗ E-2416/02

υποβολή: Baroness Sarah Ludford (ELDR) προς την Επιτροπή

(14 Αυγούστου 2002)

Θέμα: Μεταφορά αλόγων

Κάθε χρόνο μεταφέρονται σε κράτη μέλη χιλιάδες άλογα από την Κεντρική και Ανατολική Ευρώπη και τη Νότιο Αμερική. Φιλοζωικές οργανώσεις όπως η Διεθνής Ένωση για την Προστασία των Αλόγων και η Viva έχουν συγκεντρώσει σημαντικό αριθμό στοιχείων για την βάναυση μεταχείριση πουφίστανται τα άλογα και το γεγονός ότι αγνοούνται οι κανονισμοί της ΕΕ για τη μεταφορά ζώντων ζώων.

Ποια μέτρα λαμβάνει η Επιτροπή για να διασφαλίσει την εφαρμογή αυτών των κανονισμών· Μπορεί η Επιτροπή να διαβεβαιώσει ότι η μεταχείριση των μεταφερόμενων αλόγων τυγχάνει της ίδιας σοβαρής αντιμετωπίσεως με το πιο προβεβλημένο θέμα της μεταφοράς ζώντων βοοειδών·

Απάντηση του κ. Byrne Εξ ονόματος της Επιτροπής

(24 Σεπτεμβρίου 2002)

Η Επιτροπή γνωρίζει τα προβλήματα ορθής μεταχείρισης που προκαλούνται από την εισαγωγή ίππων για σφαγή στην Ένωση. Το ζήτημα αυτό μνημονεύθηκε ειδικά στην έκθεση της Επιτροπής(1) που εγκρίθηκε το Δεκέμβριο του 2000.

Η εφαρμογή της κοινοτικής νομοθεσίας στην πράξη αποτελεί ευθύνη των κρατών μελών. Καθήκον της Επιτροπής είναι να μεριμνά ώστε τα κράτη μέλη να εκτελούν τιςποχρεώσεις τους σχετικά.

Οι επιθεωρητές της Κτηνιατρικής Υπηρεσίας και Υπηρεσίας Τροφίμων της Επιτροπής πραγματοποίησαν αρκετές επιθεωρήσεις στον τομέα αυτό και εξακολουθούν να παρακολουθούν τακτικά την κατάσταση.

Εξάλλου η έκθεση της Επιτροπής για τις μεταφορές των ζώωνπέδειξε ορισμένες ελλείψεις στην ισχύουσα νομοθεσία της Επιτροπής. Στο πλαίσιο αυτό η Επιτροπή θα εγκρίνει εφέτος πρόταση σχετικά με την προστασία των ζώων κατά τη μεταφορά τους. Ένας από τους στόχους της πρότασης θα είναι να θεσπιστούν πρόσθετα μέτρα για την προστασία των ίππων.

Επιπλέον δεδομένου ότι οι ίπποι ταξιδεύουν σε μεγάλες αποστάσεις πριν φθάσουν στα σύνορα της Ένωσης, η Επιτροπή πρότεινε το Μάιο του 2001 στιςποψήφιες χώρες ένα σχέδιο για τη βραχυπρόθεσμη βελτίωση της κατάστασης το οποίο αφορούσε συγκεκριμένα τις μεταφορές των ίππων. Τον Οκτώβριο του 2001 η Σλοβενία έθεσε σε εφαρμογή τους περισσότερους από τους κοινοτικούς κανόνες σχετικά ενώ και άλλεςποψήφιες χώρες έχουν αναλάβει πρωτοβουλίες προς την ίδια κατεύθυνση.

Η Επιτροπή έλαβε επίσης εντολή από το Συμβούλιο να διαπραγματευτεί εξ ονόματος της Κοινότητας την ήδη πραγματοποιούμενη αναθεώρηση της ευρωπαϊκής σύμβασης για την προστασία των ζώων κατά τις διεθνείς μεταφορές. Η έγκριση αυτής της σύμβασης θα ενισχύσει την εναρμόνιση των κανόνων για την ορθή μεταχείριση των ζώων σε ολόκληρη την Ευρώπη.

(1) COM(2000)809 τελικό.